Diari Oficial de la Generalitat Valenciana


Sumari del DOGV 9264, del 26-01-2022 (2022/532)

RESOLUCIÓ de 20 de febrer de 2020, de la Secretària Autonòmica de Salut Pública i del Sistema Sanitari Públic mitjançant la qual es determina el nombre de noves oficines de farmàcia necessàries per a oferir una adequada atenció farmacèutica a la població.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9264

Data del DOGV
:   26-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/532


Data del document
:   20-02-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * farmacologia

RESOLUCIÓ de 20 de febrer de 2020, de la Secretària Autonòmica de Salut Pública i del Sistema Sanitari Públic mitjançant la qual es determina el nombre de noves oficines de farmàcia necessàries per a oferir una adequada atenció farmacèutica a la població.  
  
 [2022/532]  
Vist l'expedient iniciat d'ofici mitjançant la Resolució del director general de Farmàcia i Productes Sanitaris de 20 de febrer de 2020 (DOGV 8755, 05.03.2020), a fi de determinar el nombre de noves oficines de farmàcia necessàries per a oferir una adequada atenció farmacèutica a la població, en aplicació del mòdul general establit en l'article 21 de la Llei 6/1998, de 22 de juny, d'ordenació farmacèutica de la Comunitat Valenciana, i examinats els següents  
  
Antecedents de fet  
I. Mitjançant la Resolució del director general de Farmàcia i Productes Sanitaris de 20 de febrer de 2020, es va iniciar d'ofici un expedient administratiu a fi de determinar, el nombre de noves oficines de farmàcia necessàries per a oferir una adequada atenció farmacèutica a la població, de conformitat amb el que s'estableix en l'article 4 del Decret 149/2001, de 5 d'octubre, mitjançant el qual s'estableix el procediment per a l'autorització de noves oficines de farmàcia.  
II. A l'expedient s'han incorporat els informes, certificats i documents necessaris per a determinar, en aplicació del mòdul general establit en l'article 21 de la Llei 6/1998, de 22 de juny, d'ordenació farmacèutica de la Comunitat Valenciana, el nombre de noves oficines de farmàcia necessàries tenint en compte tots els municipis i entitats locals menors de la Comunitat Valenciana.  
III. De conformitat amb el que es disposa en l'article 5 del Decret 149/2001, de 5 d'octubre, instruït el procediment i abans de la redacció de la proposta de resolució, es va procedir a un tràmit d'audiència pública durant un període de deu dies.  
Als anteriors fets són aplicable els següents  
  
Fonaments jurídics  
I. La secretària autonòmica de Salut Pública i del Sistema Sanitari Públic és competent per a resoldre aquesta sol·licitud en virtut del que es disposa en la Llei 5/1983, de 30 de desembre, de Govern Valencià, Llei 6/1998, de 22 de juny, d'ordenació farmacèutica de la Comunitat Valenciana, Decret 149/2001, de 5 d'octubre, mitjançant el qual s'estableix el procediment per a l'autorització de noves oficines de farmàcia i Decret 185/2020, de 16 de novembre, del Consell, pel qual aprova el Reglament orgànic i funcional de la Conselleria de Sanitat Universal i Salut Pública.  
II. Consta en l'expedient la publicació de l'Institut Nacional d'Estadística, referent al padró municipal vigent en el moment d'iniciar-se l'expedient, una certificació acreditativa de les oficines de farmàcia obertes al públic en la data de l'inici de l'expedient, així com en les entitats locals menors existents a la Comunitat Valenciana i un certificat acreditatiu de les oficines de farmàcia autoritzades pendents d'obertura al públic. Tot això, el 20 de febrer de 2020, data a adoptar com la d'inici de l'expedient i, en conseqüència, la que ha de marcar les circumstàncies a tindre en compte per a la resolució en aplicació del mòdul general establit en l'article 21 de la Llei 6/1998, de 22 de juny, d'ordenació farmacèutica.  
Correspon autoritzar l'obertura en l'àmbit de la Comunitat Valenciana d'un total de cinc noves oficines de farmàcia en els municipis que figura en l'annex a aquesta resolució, i s'entén que no correspon l'obertura de noves oficines de farmàcia en aquells municipis i entitats locals menors que no figuren en la relació.  
En relació amb la sol·licitud de Davinia López Jérez d'obertura de noves oficines de farmàcia atés el mòdul turístic previst en l'article 21 de la Llei 6/1998, de 22 de juny, d'oficines de farmàcia de la Comunitat Valenciana en els municipis d'Alacant (zona platja de Sant Joan), el Campello, Sant Joan d'Alacant i Calp, d'acord amb el Decret 149/2001, de 5 d'octubre, del Govern Valencià pel qual s'estableix el procediment d'autorització de noves oficines de farmàcia, els procediments per a determinar el nombre d'oficines de farmàcies necessàries en aplicació del mòdul turístic seran iniciats pels col·legis oficials de farmacèutics de la Comunitat Valenciana o per les entitats locals mitjançant acord del ple del seu òrgan de govern (article 18 de la Llei 6/1998, de 22 de juny, d'Ordenació farmacèutica de Comunitat Valenciana), i s'autoritzen una vegada cobert el mòdul general.  
  
En el procediment d'autorització, s'elevarà la sol·licitud a la consideració de la Comissió d'Actualització del Mapa Farmacèutic (Ordre de 16 de setembre de 2002, del conseller de Sanitat, mitjançant la qual es crea la Comissió d'Actualització del Mapa Farmacèutic de la Comunitat Valenciana), que decidirà la ubicació dins del municipi de les oficines de farmàcia en aplicació del mòdul turístic.  
Una vegada autoritzades, aquestes oficines de farmàcia s'inclouran en el procediment d'adjudicació juntament amb la resta de les oficines de farmàcia autoritzades per mòdul general o turístic, d'acord amb el barem de mèrits, i s'adjudicaran segons aquests.  
En conseqüència, vistos els anteriors fets i fonaments jurídics, resolc:  
Autoritzar en aplicació del mòdul general establit en l'article 21 de la Llei 6/1998, de 22 de juny, d'ordenació farmacèutica, l'obertura en l'àmbit de la Comunitat Valenciana de cinc noves oficines de farmàcia en el municipi que figura en l'annex a aquesta resolució, entenent-se que no correspon l'obertura de noves oficines de farmàcia en aquells municipis i entitats locals menors que no figuren en la relació.  
  
S'ha de publicar aquesta resolució en el Diari Oficial de la Generalitat Valenciana amb l'advertiment que posa fi a la via administrativa i que, contra aquesta, es pot interposar recurs contenciós administratiu en el termini de dos mesos, comptats a partir de l'endemà de la data de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, o, potestativament recurs de reposició en els termes previstos en l'article 123 de la Llei 39/2015, d'1 d'octubre, del procediment administratiu comú de les administracions públiques.  
  
València, 17 de gener de 2022.- La secretària autonòmica de Salut Pública i del Sistema Sanitari Públic: Isaura Navarro Casillas.  
  
  
  
ANNEX  
  
 Farmàcies  
Municipi autoritzades  
Alboraia/Alboraya 1  
Montserrat 1  
Paterna 1  
Pobla de Vallbona, la 1  
Sant Vicent del Raspeig/San Vicente del Raspeig 1